11 февралдә совет ғәскәрҙәренең төп һөжүме башлана. Ҡыш һуғышының тарихында  иң ҡыҙыу  артиллерия уты башлана. Төп һөжүм йүнәлеше булып Сумма — Ляхде (Муоланъярви) районы тора, унда полковник Филипп Алябушевтың 123-сө уҡсылар дивизияһы эш итә. Шунда уҡ танк  ярҙамы менән пехотаға финдарҙың  оборонаһын өҙөү мөмкин була, 4-се үҙәк дот баҫып алына. 136-сы уҡсылар дивизияһы  39-сы танк бригадаһы ярҙамында  муйын йүнәлешендә Муоланъярви (Тәрән) һәм Яюряпянярви (Оло Шеш) күлдәре араһында фин оборонаһының үҙәгенә үтеп инә.